NORMATIVA DE LA UNIVERSITAT D'ALACANT REGULADORA DE LES CONVOCATÒRIES PER A LA SELECCIÓ DE PERSONAL INVESTIGADOR CONTRACTAT EN RÈGIM LABORAL EN ELS PROJECTES D'INVESTIGACIÓ. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1371)
  + [Valencià](/va/acuerdo/1371)






Selector de idioma

Leer

* [Español](/es/acuerdo/1371)
* [Valencià](/va/acuerdo/1371)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE LA UNIVERSITAT D'ALACANT REGULADORA DE LES CONVOCATÒRIES PER A LA SELECCIÓ DE PERSONAL INVESTIGADOR CONTRACTAT EN RÈGIM LABORAL EN ELS PROJECTES D'INVESTIGACIÓ.[Butlletí Oficial Universitat d'Alacant](/ca/Publicacion)
======================================================================================================================================================================================================================================

Secretaria General

Butlletí Oficial Universitat d'Alacant





NORMATIVA DE LA UNIVERSITAT D'ALACANT REGULADORA DE LES CONVOCATÒRIES PER A LA SELECCIÓ DE PERSONAL INVESTIGADOR CONTRACTAT EN RÈGIM LABORAL EN ELS PROJECTES D'INVESTIGACIÓ.

Data d'aprovació
:   22/12/2009

Data de publicació
:   15/01/2010

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=1371.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1371)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1371)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE LA UNIVERSITAT D'ALACANT REGULADORA DE LES CONVOCATÒRIES PER A LA SELECCIÓ DE PERSONAL INVESTIGADOR CONTRACTAT EN RÈGIM LABORAL EN ELS PROJECTES D'INVESTIGACIÓ.&url=https://www.boua.ua.es/va/acuerdo/1371)

**Títol:** NORMATIVA DE LA UNIVERSITAT D'ALACANT REGULADORA DE LES CONVOCATÒRIES PER A LA SELECCIÓ DE PERSONAL INVESTIGADOR CONTRACTAT EN RÈGIM LABORAL EN ELS PROJECTES D'INVESTIGACIÓ.

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 22 de desembre de 2009

NORMATIVA DE LA UNIVERSITAT D'ALACANT REGULADORA DE LES CONVOCATÒRIES PER A LA SELECCIÓ DE PERSONAL INVESTIGADOR CONTRACTAT EN RÈGIM LABORAL EN ELS PROJECTES D'INVESTIGACIÓ.  
    
 1.   OBJECTE  
 L'objecte d'aquesta Normativa és regular els processos de selecció de personal investigador amb caràcter temporal vinculat als projectes d'investigació desenvolupats en la Universitat d'Alacant.  
    
 2.   MARC LEGAL  
 La selecció d'aquest personal es regirà pel que disposa aquesta Normativa, en la pròpia convocatòria de les places a ocupar, la resolució de l'ajuda concedida per al finançament del corresponent projecte d'investigació i per la regulació que sobre selecció de personal fan les legislacions valenciana i estatal que poguera ser aplicat.  
    
 3. LA CONVOCATÒRIA  
 3.1. La convocatòria haurà de contindre les dades següents:  
 -       Identificació dels llocs que es van a proveir, amb una descripció suficient de les funcions i de les competències que exigix el lloc, en l'objecte i en el perfil.  
 -       La jornada, retribució i previsió de duració del contracte.  
 -       Requisits dels aspirants.  
 Descripció del procés de selecció.  
 Composició de la Comissió.  
 Model de sol·licitud, model de currículum i termini de presentació.  
    
 3.2. Les convocatòries es tramitaran amb el vistiplau del Vicerector d'Investigació, Desenrotllament i Innovació, a proposta de l'Investigador Principal del Projecte que sol·licita la contractació de personal; una vegada calculat el cost per la Unitat de Nòmines del Servei de Gestió de Personal i validat pel Servei de Gestió de la Investigació i Transferència de Tecnologia.  
    
 3.3. La proposta es realitzarà en l'imprés normalitzat, que figura Com a annex I d'aquesta Normativa i en la pàgina web de la Unitat d'Accés PDI del Servei de Selecció i Formació:  
(<http://www.ua.es/va/servicios/syf/acceso_pdi/impresos.html>).  
  3.4. Prèviament a la seua publicació en el BOUA, es remetrà als sindicats amb representació en la Mesa Negociadora de la Universitat perquè en un termini màxim de 4 dies hàbils formulen al·legacions.  
    
 4. FUNCIONS GENÈRIQUES DE L'INVESTIGADOR  
 A més del que establix la convocatòria, d'acord amb l'apartat 3.1. Anterior, el personal investigador contractat davall aquesta fórmula haurà de dedicar-se en exclusiva al desenrotllament del projecte d'investigació científica o tècnica per al que haja sigut seleccionat. No obstant això, podrà col·laborar fins a un màxim de 60 hores anuals, si el contracte és a temps complet, o part proporcional si és a temps parcial, en tasques docents que no es reflectiran en el POD i sempre que es reunisquen les condicions següents:  
 a)     Es realitze a petició de l'interessat.  
 b)     Es dispose del vist i plau de l'Investigador Principal del Projecte i de l'autorització del Consell del Departament que tinga assignada la docència.  
 c)     No es desvirtue la finalitat investigadora del seu contracte, per la qual cosa mai podrà: col·laborar en més de 3 hores setmanals, si el contracte és a temps complet, o part proporcional si és a temps parcial; figurar com a professor d'una assignatura o firmar actes.  
 d)     Estaran supervisades en tot moment pel responsable docent de l'assignatura en què es col·labore. Aquesta supervisió implica la presència en l'aula o laboratori del docent responsable durant les hores en què es realitze la col·laboració.  
    
 5. JORNADA, RETRIBUCIÓ I DURACIÓ DEL CONTRACTE  
 5.1. La jornada laboral del personal investigador a temps complet serà de 37,5 h. Segons les necessitats del Projecte, i si així es reflectix en la convocatòria, podrà realitzar una jornada parcial, excepte en la modalitat de personal investigador en formació que sempre haurà de ser a temps complet.  
 5.2. Les retribucions mínimes mensuals, corresponents a una jornada a temps complet, s'ajustaran al següent detall, adaptant-se anualment en funció de l'increment general:  
 a) Per a Personal Investigador doctor

|  |  |  |  |  |
| --- | --- | --- | --- | --- |
|  | | C08 | C20 | C22 |
| Sou | | 926,24 | 926,24 | 926,24 |
| C. Destinació | | 724,64 | 952,36 | 1.005,94 |
| Total mensual | | 1.650,88 | 1.878,60 | 1.932,18 |
| Paga extra | Sou | 926,24 | 926,24 | 926,24 |
| C.D. | 724,64 | 952,36 | 1.005,94 |
| Total anual | | 23.112,3 | 26.300,4 | 27.050,5 |
| Quota Patronal  anual | | 7.442,17 | 8.468,73 | 8.710,27 |
| Cost Anual | | 30.554,49 | 34.769,13 | 35.760,79 |

\*(Format ajustat per a la seua publicació en BOUA)  
    
 b) Per a Personal Investigador col·laborador i c) Per a Investigador en formació

|  |  |  |  |
| --- | --- | --- | --- |
|  | | C06-C08 | C15 |
| Sou | | 926,24 | 926,24 |
| C. Destinació | | 472,92 | 679,89 |
| Total mensual | | 1.399,16 | 1.606,13 |
| Paga extra | Sou | 926,24 | 926,24 |
| C.D. | 472,92 | 679,89 |
| Total anual | | 19.588,2 | 22.485,8 |
| Quota Patronal  anual | | 6.307,41 | 7.240,43 |
| Cost Anual | | 25.895,65 | 29.726,25 |

\*(Format ajustat per a la seua publicació en BOUA)  
 5.3. La duració del contracte, que serà d'obra o servei o en formació, si és el cas, podrà concretar-se en anys, mesos o dies, i es podrà contemplar la pròrroga del mateix.  
 Per a la modalitat de personal investigador en formació el temps mínim serà de 6 mesos i el temps màxim no podrà superar els dos anys.  
 En tot cas, la duració del contracte estarà vinculada a la duració del projecte i la disponibilitat pressupostària del mateix.  
    
 6. REQUISITS DELS ASPIRANTS  
 6.1. Tots els aspirants hauran de complir, a la data de fi de presentació d'instàncies els requisits generals per a l'accés a la funció pública.  
 6.2. Igualment, hauran de complir aquells requisits específics que en funció dels llocs convocats s'incloguen en la convocatòria:  
 a)     Per al “investigador doctor”, estar en possessió del títol de doctor.  
 b)     Per al “investigador col·laborador”:  
 B.1) Estar en possessió del títol de grau o llicenciat, enginyer o arquitecte.  
 B.2) Estar en possessió del Diploma d'Estudis Avançats o títol equivalent o estar admés o matriculat en un programa de doctorat o de postgrau oficial.  
 c)     Per al “investigador en formació”:  
 C.1) Estar en possessió del títol de grau, llicenciat, enginyer o arquitecte i que aquest s'haja obtingut en els últims quatre anys, a excepció dels titulats la data de fi d'estudis dels quals no supere els sis anys i acrediten una d'aquestes tres circumstàncies:  
 1)     Els llicenciats en Medicina, Farmàcia, Biologia, Química o Psicologia que en el moment del concurs estiguen en possessió del títol Oficial d'Especialitat Mèdica (MIR) o Farmacèutica (FIR) o compten amb el Certificat Oficial d'Especialitat en Biologia (BIR), Química (QUIR) o Psicologia (PIR).  
 2)     S'hagen dedicat a l'atenció i cura de fills menors de sis anys.  
 3)     Ser discapacitat.  
 C.2) Estar admés o matriculat en un programa de doctorat o de postgrau oficial de la Universitat d'Alacant.  
 C.3) No estar en possessió del títol de doctor.  
    
 7. DESENROTLLAMENT DEL PROCÉS  
 7.1. El termini de presentació d'instàncies serà de 10 dies hàbils.  
    
 7.2. Finalitzat el termini de presentació d'instàncies es publicaran les llistes provisionals d'admesos i exclosos, obrint un termini de 5 dies hàbils per a possibles esmenes. Transcorregut el termini es publicaran les llistes definitives d'admesos i exclosos.  
    
 7.3. Per a la selecció es valoraran els mèrits al·legats en el currículum per cada aspirantd'acord amb els criteris de valoració específics prèviament acordats per la Comissió de selecció, ajustats al que establix l'objecte i perfil de la convocatòria i als següents criteris generals:

|  |  |  |
| --- | --- | --- |
| Criteris rellevants per a valorar la formació acadèmica universitària  I l'experiència investigadora dels aspirants                                                                                                          Puntuacions màximes | | |
| A | Formació acadèmica | 4'5 |
| 1 | Expedient acadèmic global de la titulació a valorar segons el perfil del lloc objecte de concurs. | 1,0 o 0,5(\*) |
| 2 | Expedient acadèmic específic referit a les assignatures relacionades amb el perfil del lloc objecte de concurs | 2 |
| 3 | Formació de postgrau en el camp científic o tecnològic del perfil del lloc objecte de concurs | 1,5 o 2,0(\*) |
| B | Activitat investigadora vinculada amb el perfil del lloc objecte de concurs (publicacions científiques, congressos, projectes d'investigació, beques d'investigació, etc.) | 4 |
| C | Activitat professional vinculada amb el perfil del lloc objecte de concurs | 1 |
| D | Altres mèrits (activitat investigadora realitzada en altres camps científics o tecnològics, premis acadèmics, coneixement d'idiomes, etc.) | 0,5 |

(\*) En funció del lloc convocat, la comissió acordarà la puntuació màxima dels apartats A1y A3, entre una de les dos opcions.  
    
 7.3.1. Es podrà realitzar una entrevista, posterior a l'aplicació del barem, si així es reflectix en la convocatòria.  
 Tindrà caràcter obligatori, per la qual cosa si algun aspirant convocat no es persona en el dia, lloc i hora establits decaurà en els seus drets.  
 La seua finalitat serà la valoració de l'adequació dels aspirants per a ocupar els llocs convocats. Per a la seua realització se’ls convocarà amb una antelació mínima de 4 dies hàbils. Tindrà un valor màxim d'1 punt.  
 7.3.2. Els resultats provisionals es publicaran amb un termini de reclamacions del menys 3 dies hàbils. Vistes les reclamacions o transcorregut el dit termini sense haver presentat cap, es publicaran els resultats definitius.  
    
 7.4. Per a l'elaboració de la proposta d'adjudicació se sumaran les puntuacions obtingudes; en el barem i, si és el cas, l'entrevista; s'ordenaran de major a menor; corresponent l'adjudicació al de major puntuació.  
 Es podrà declarar motivadament la no adjudicació.  
    
 8.- COMISSIÓ DE SELECCIÓ  
 8.1. Estarà integrada per 5 membres de ple dret, més un representant per cada sindicat present en la Mesa Negociadora, que tindrà veu però no vot. Tots els components de la comissió de selecció hauran de pertànyer al personal docent i investigador de la Universitat d'Alacant i estar en possessió del grau de doctor.  
 Els cinc membres de ple dret seran designats pel rector, d'acord amb les condicions següents:  
 a) 4 dels membres seran:   
 ·        El director del Departament o Institut Universitari d'Investigació on es desenvoluparà el projecte, que actuarà com a president. Per delegació, o en condició de president Suplent, el subdirector.  
 ·        El secretari del Departament o Institut Universitari d'Investigació, que actuarà de secretari de la Comissió. Per delegació o en condició de secretari Suplent un membre del personal docent i investigador del Departament o Institut Universitari on es desenvoluparà el projecte.  
 ·        El director del Grup d'Investigació a què pertanga l'Investigador Principal del projecte que finança la plaça objecte de la contractació, per delegació, o en condició de vocal suplent un membre del personal docent i investigador integrant del grup d'investigació.   
 ·        L'Investigador Principal del projecte que finança la plaça objecte de la contractació, o en condició de vocal suplent un membre del personal docent i investigador integrant d'equip del projecte.  
 b) Un membre del personal docent i investigador i el seu corresponent suplent proposats pel Vicerectorat amb competències en Investigació.  
    
 8.2. Perquè la comissió puga constituir-se i actuar vàlidament serà necessària l'assistència de president i secretari de la Comissió, així com la de, almenys, un dels restants membres de ple dret.  
    
 La composició de les comissions haurà d'ajustar-se als principis d'imparcialitat i professionalitat dels seus components, procurant una composició equilibrada entre dones i hòmens, llevat que no siga possible per raons fundades i objectives degudament motivades.  
    
 8.3. El nomenament es farà públic abans de l'acte de constitució.  
    
 8.4. Les comissions vetlaran pel compliment del que establix la corresponent convocatòria i en aquesta normativa, garantiran el respecte als principis d'igualtat, mèrit, capacitat i publicitat i tindran el compromís d'actuar amb objectivitat, independència i rigor professional, respectant la confidencialitat sobre les dades personals de què hagueren tingut coneixement per raó de la seua participació en la Comissió, guardant secret de les deliberacions de la Comissió i garantint la dedicació necessària per al desempenyorament adequat de les tasques que els són pròpies.  
    
 9. COS ELECTORAL   
 A l'efecte de la seua inclusió en el cens electoral, el personal investigador contractat davall aquesta fórmula s'inclourà entre el Personal Docent i Investigador, en el cos electoral que integren els “ajudants, professors ajudants doctors, becaris i personal investigador “.





[Carretera Sant Vicent del Raspeig s/n  
03816 Sant Vicent del Raspeig - Alacant  
 Tel. 26 961 7353 - Fax 88 713 9020](https://www.google.es/maps/@51.045061,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12385&trk=tyah&trkInfo=tarId%4S7785486399813%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)